
Sēdē piedalās:
Valsts akciju sabiedrības “Latvijas Valsts radio un televīzijas centrs” pārstāvji:
Iepirkuma komisijas priekšsēdētāja – Kristīne Zālīte

Iepirkuma komisijas, turpmāk arī “komisija”, locekļi:
Ieva Gaile
Uldis Dreimanis
Laine Gailīte
Arnis Kudiņš
Jānis Biedriņš

un iepirkumu komisijas eksperti:
Iluta Dzene 
Artūrs Stoks
Nelda Ošeniece-Bičkovska
Kārlis Mālnieks

Piegādātāji, kuri iesnieguši komentārus un jautājumus piegādātāju apspriedei (pielikumā).

Sēdi vada Kristīne Zālīte
Sēdi protokolē Uldis Dreimanis

Sēde notiek attālināti, izmantojot videokonferences režīmu.

Darba kārtība: Piegādātāju apspriede iepirkumam “Nacionālā EDIM risinājuma produktu izstrāde - CSC API” atbilstoši Publisko iepirkuma likuma 18.panta otrajai.

Paziņojums par piegādātāju apspriedi publicēts Iepirkumu uzraudzības biroja Publikāciju vadības un Elektroniskajā iepirkumu sistēmā: 30.04.2026.

Paziņojumā par piegādātāju apspriedi publicētas: kvalifikācijas prasības un tehniskās specifikācijas prasības.

Kristīne Zālīte atklāj apspriedi un:
1. Informē, ka apspriedes valoda ir latviešu valoda un apspriede tiek protokolēta.
2. [bookmark: _Hlk117584098]Informē, ka ieinteresētajiem piegādātājiem bija tiesības līdz 2026. gada 19. maijam plkst. 23.59 iesniegt komentārus un priekšlikumus par piegādātāju apspriedē publicētajiem dokumentiem.
3. Informē, ka no 3 (trīs) ieinteresētajiem piegādātājiem saņemti komentāri un priekšlikumi par piegādātāju apspriedē pievienotajiem dokumentiem, t.i. par kvalifikācijas prasībām un tehniskās specifikācijas prasībām (publiski nav pieejami).

Kristīne Zālīte informē, ka apspriedes ziņojums ir vispārpieejama informācija un pasūtītājs pēc pieprasījuma to izsniedz triju darbdienu laikā. Nosūtot apspriedes ziņojumu pasūtītājs neatklāj datus, pēc kuriem varētu identificēt konkrētos piegādātājus, kas snieguši komentārus un neatklāj informāciju, kuru piegādātāji ir norādījuši kā komercnoslēpumu.

Pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā:
Pasūtītājs ir izvērtējis saņemtos komentārus un priekšlikumus un precizējis gan izvirzāmās kvalifikācijas prasības, gan tehniskās specifikācijas prasības, lai pēc iespējas, ņemot vērā objektīvo tirgus situāciju un, nodrošinot sekmīgu iepirkuma priekšmeta realizāciju, paplašinātu konkurenci attiecīgajā iepirkumā. Izvērtējot saņemtos priekšlikumus, ņemti vērā vairāki piegādātāju komentāri.

Kristīne Zālīte informē, ka iepirkuma komisija ir tiesīga atkārtoti izvērtēt iepirkumā izvirzītās prasības un iekļaut atšķirīgus noteikumos no tiem, kas izskatīti apspriedē. Komisija apspriež saņemtos komentārus un priekšlikumus. Komisija atbildes atspoguļo 1. pielikumā.

Kristīne Zālīte slēdz apspriedi.


Pielikumā: 
0. Informācija par saņemtajiem jautājumiem/komentāriem/priekšlikumiem un pasūtītāja viedoklis/komentārs.
0. Pirmā piegādātāja saņemtie komentāri un jautājumi (publiski nav pieejams).
0. Otrā piegādātāja saņemtie komentāri un jautājumi (publiski nav pieejams).
0. Trešā piegādātāja saņemtie komentāri un jautājumi (publiski nav pieejams).


Paraksti:
Kristīne Zālīte
Ieva Gaile
Uldis Dreimanis
Laine Gailīte
Iluta Dzene
Arnis Kudiņš
Jānis Biedriņš
Artūrs Stoks
Nelda Ošeniece-Bičkovska
Kārlis Mālnieks


Ziņojums parakstīts elektroniski ar drošu elektronisko parakstu. Ziņojuma datums un laiks norādīts ziņojuma ievaddaļā.

1.pielikums
iepirkuma “Nacionālā EDIM risinājuma produktu izstrāde - CSC API” 
piegādātāju apspriedes ziņojumam


Informācija par saņemtajiem jautājumiem/komentāriem/priekšlikumiem un pasūtītāja viedoklis/komentārs.

Iepirkuma komisija ir tiesīga atkārtoti izvērtēt iepirkumā izvirzītās prasības un iekļaut atšķirīgus noteikumus no tiem, kas norādīti zemāk.

	Jautājums
	Pasūtītāja viedoklis/komentārs

	Sistēmanalītiķis, kurš atbilst visām turpmāk minētajām prasībām: 
augstākā izglītība informācijas tehnoloģijas, datortehnikas, elektronikas, telekomunikācijas, datorvadības vai datorzinātnes jomā un starptautiski atzīts informācijas sistēmu sertifikāts (IREB CPRE, IIBA CBAP/CCBA vai līdzvērtīgs).
pēdējo 5 (piecu)  gadu (2021., 2022., 2023., 2024., 2025. un 2026.gadā līdz pieteikumu iesniegšanas dienai) pieredze Informācijas sistēmanalītiķa lomā vismaz 1 (vienā) projektā, kur informācijas sistēmas izstrādes vai uzturēšanas līgumcena pārsniedz EUR 93 600 (deviņdesmit trīs tūkstoši seši simts euro)  un projekta ietvaros, veikta:
●	esošās situācijas izpēte;
●	informācijas sistēmas prasību analīze;
●	programmatūras prasību specifikācijas izstrāde;
●	testu un testu scenāriju izstrāde;
●	dokumentācijas izstrāde.

Iesniegtais komentārs: Prasību izteikt sekojošā redakcijā: 
“Sistēmanalītiķis, kurš atbilst visām turpmāk minētajām prasībām: 
augstākā izglītība informācijas tehnoloģijas, datortehnikas, elektronikas, telekomunikācijas, datorvadības vai datorzinātnes jomā vai starptautiski atzīts informācijas sistēmu sertifikāts (IREB CPRE, IIBA CBAP/CCBA vai līdzvērtīgs).
…”

Ņemot vērā, ka sistēmanalītiķa kompetence primāri balstās praktiskajā pieredzē, un pieredze līdzvērtīgos projektos tiek uzskatīta par pietiekamu un objektīvu profesionālās kompetences  apliecinājumu, sertifikāta esamība nav obligāta.
	Pasūtītājs ir izvērtējis komentārā norādīto priekšlikumu un nolikumā precizē prasību, izsakot to šādā redakcijā: 
“Sistēmanalītiķis, kurš atbilst visām turpmāk minētajām prasībām: 
augstākā izglītība informācijas tehnoloģijas, datortehnikas, elektronikas, telekomunikācijas, datorvadības vai datorzinātnes jomā vai starptautiski atzīts informācijas sistēmu sertifikāts (IREB CPRE, IIBA CBAP/CCBA vai līdzvērtīgs).
(…)”

	CSC-01	: LVRTC Entrust TrustedX [JB1.1][AK1.2]platformā jāiespējo CSC API.
CSC-02: Risinājumam jānodrošina pilna atbilstība Cloud Signature Consortium CSC API aktuālākajai specifikācijai.
Iesniegtais komentārs:
Iepirkuma priekšmets “CSC API” pēc būtības ir standartizēta saskarne attālinātās parakstīšanas procesa integrācijai lietojumos. No prasības CSC-01 “LVRTC Entrust TrustedX platformā jāiespējo CSC API” noprotams, ka iepirkuma priekšmets ir esošās LVRTC Entrust TrustedX / Entrust RSE platformas CSC API funkcionalitātes iespējošana vai ieviešana. Vienlaikus prasība CSC-02 nosaka, ka risinājumam jānodrošina pilna atbilstība Cloud Signature Consortium CSC API aktuālākajai specifikācijai. 
Lūdzam precizēt, kāda tieši CSC API versija ir jānodrošina, ņemot vērā LVRTC esošajā Entrust TrustedX / RSE platformā pieejamo CSC API funkcionalitāti un tās atbalstīto specifikācijas versiju. Korektāk būtu tehniskajā specifikācijā norādīt konkrētu LVRTC Entrust TrustedX / RSE platformā iekļauto CSC API versiju, nevis vispārīgu atsauci uz “aktuālāko” CSC API specifikāciju. Tas ļautu pretendentiem objektīvi novērtēt ieviešanas tvērumu un izvairīties no atšķirīgas prasības interpretācijas.
	Pasūtītājs piekrīt, ka prasībās CSC-01 un CSC-02 nepieciešams precizēt CSC API specifikācijas versiju, lai nodrošinātu viennozīmīgu prasību interpretāciju un salīdzināmu piedāvājumu sagatavošanu.
Tehniskā specifikācija tiks precizēta, nosakot, ka jānodrošina atbilstība Cloud Signature Consortium CSC API V2.2 versijai.

	CSC-07: Risinājumam jānodrošina integrācija ar LVRTC sertifikātu un HSM infrastruktūru, lai paraksta sertifikāts vienmēr tiktu izsniegts LVRTC PKI.
CSC-09: Piegādātājam jāizveido jauns “short-term” sertifikātu profils un jāpielāgo esošā LVRTC PKI sistēma šādu sertifikātu izdošanai.

Iesniegtais komentārs:
Prasība CSC-07 paredz integrāciju ar LVRTC sertifikātu un HSM infrastruktūru, lai paraksta sertifikāts vienmēr tiktu izsniegts LVRTC PKI, savukārt CSC-09 paredz jauna “short-term” sertifikātu profila izveidi un esošās LVRTC PKI sistēmas pielāgošanu šādu sertifikātu izdošanai. 
Lūdzam precizēt, vai šo prasību realizācijai piegādātājam ir jāizveido jauna LVRTC PKI un HSM infrastruktūra, vai arī Pasūtītājs nodrošinās nepieciešamo funkcionalitāti esošās LVRTC PKI un HSM infrastruktūras ietvaros, pamatojoties uz piegādātāja sagatavoto “short-term” sertifikātu profilu un integrācijas prasībām.
Tāpat lūdzam precizēt, vai piegādātāja atbildībā ietilpst tikai CSC API integrācija ar esošu LVRTC PKI/HSM vidi, vai arī piegādātājam jāveic izmaiņas pašā PKI/HSM infrastruktūrā, sertifikātu profilos, RA/CA procesos un HSM/SAM konfigurācijā.
	Pasūtītājs precizē, ka iepirkuma ietvaros CSC API netiek izstrādāts no jauna, bet tiek iespējots un konfigurēts esošajā LVRTC Entrust TrustedX / RSE platformā.
Iepirkums neparedz jaunas PKI vai HSM infrastruktūras izveidi, tiek izmantota esošā LVRTC PKI, SAM un HSM vide, nodrošinot, ka parakstīšanas procesā sertifikāti tiek izsniegti.
PKI/HSM infrastruktūras izmaiņu realizāciju nodrošina Pasūtītājs vai Pasūtītāja piesaistītās puses, balstoties uz Piegādātāja definētajām prasībām.

	CSC-10	: Risinājumam jānodrošina dokumentu elektroniskā parakstīšana, izmantojot Eiropas Savienībā atzītus elektroniskā paraksta formātus, tai skaitā PAdES, CAdES un XAdES, nodrošinot to juridisko spēku visās Eiropas Savienības dalībvalstīs.

Iesniegtais komentārs:
Prasībā CSC-10 noteikts, ka risinājumam jānodrošina dokumentu elektroniskā parakstīšana, izmantojot Eiropas Savienībā atzītus elektroniskā paraksta formātus, tai skaitā PAdES, CAdES un XAdES, nodrošinot to juridisko spēku visās Eiropas Savienības dalībvalstīs. No prasības konteksta noprotams, ka tiek domāta CSC API /signatures/signDoc funkcionalitāte. 
Lūdzam precizēt, vai iepirkuma priekšmetā tiešām ietilpst dokumentu formātu līmeņa parakstīšanas funkcionalitāte — PAdES, CAdES, XAdES vai ASiC konteineru izveide — vai arī iepirkuma priekšmets aprobežojas ar CSC API attālinātās paraksta vērtības izveides funkcionalitāti, t.i., galvenokārt /signatures/signHash.
Norādām, ka CSC API praktiskajā lietojumā pamatā tiek izmantota abstraktā /signatures/signHash metode, savukārt /signatures/signDoc funkcionalitāte un konkrētu dokumentu formātu — PDF, XML, CMS, ASiC — izveide parasti tiek realizēta citā dokumentu parakstīšanas slānī. Šāda pieeja atbilst arī līdzšinējai Latvijas eParaksts risinājumu arhitektūrai, kur attālinātā parakstīšana un konkrētu dokumentu formātu veidošana ir konceptuāli nošķiramas funkcijas. 
Lūdzam attiecīgi precizēt CSC-10 prasību, skaidri nodalot:
1.	CSC API attālinātās paraksta vērtības izveidi (signHash);
2.	dokumentu formātu un paraksta konteineru izveidi — PAdES, CAdES, XAdES, ASiC;
3.	ja /signatures/signDoc tomēr ir obligāta prasība, norādīt atbalstāmos dokumentu tipus, ievades/izvades formātus, paraksta profilus, laika zīmogošanas un validācijas prasības.
	Pasūtītājs ir izvērtējis iesniegto komentāru pie attiecīgās prasības. 
Tehniskās specifikācijas CSC-10 prasība tiks precizēta nosakot, ka CSC API risinājuma pamatfunkcionalitāte ir attālinātās paraksta vērtības izveide (signatures/signHash) atbilstoši Cloud Signature Consortium specifikācijai.

	Komentārs par esošo eParaksts arhitektūru
Kā eParaksts sistēmu uzturētājs norādām, ka Pasūtītājs jau ekspluatē attālinātās parakstīšanas risinājumu, kas izveidots uz Entrust RSE jeb agrāk TrustedX platformas pamata. Esošais risinājums ietver attālināto parakstīšanu, Entrust KeyOne PKI platformā realizētas MobileID, ServerID un eSealC sertifikātu pārvaldības plūsmas, kā arī attālinātās autentifikācijas līdzekļu, tostarp eParaksts mobile, integrāciju. Kvalificēta attālināta elektroniskā paraksta nodrošināšanai sistēma izmanto SAM moduli ar pieslēgtām HSM šifrēšanas iekārtām. 
Šobrīd attālinātās parakstīšanas procesa integrācijai lietojumos tiek izmantota Entrust RSE attālinātās parakstīšanas saskarne. CSC API funkcionalitāti nodrošina arī esošais RSE risinājums, taču šobrīd šī saskarne nav ieviesta. Tāpēc lūdzam precizēt, vai iepirkuma mērķis ir esošās Entrust RSE CSC API saskarnes ieviešana/konfigurēšana un integrēšana ar EDIM, vai arī jauna papildu CSC API slāņa izstrāde virs esošās eParaksts infrastruktūras.

Kopumā lūdzam precizēt 6. sadaļas prasību tvērumu, jo pašreizējā redakcijā vienlaikus tiek prasīta CSC API iespējošana Entrust TrustedX/RSE platformā, atbilstība aktuālākajai CSC API specifikācijai, integrācija ar LVRTC PKI/HSM, jauna īstermiņa sertifikātu profila izveide, kā arī dokumentu parakstīšana PAdES, CAdES un XAdES formātos. Šīs funkcijas var atrasties dažādos arhitektūras slāņos — CSC API slānī, PKI/HSM/SAM slānī un dokumentu parakstīšanas/konteineru veidošanas slānī. Lai pretendenti varētu sagatavot salīdzināmus piedāvājumus, lūdzam precizēt CSC API versiju, obligātās metodes, piegādātāja atbildību attiecībā uz LVRTC PKI/HSM infrastruktūru un to, vai iepirkuma priekšmetā ietilpst tikai /signatures/signHash, vai arī arī /signatures/signDoc un konkrētu PAdES/CAdES/XAdES/ASiC dokumentu formātu izveide.
	Pasūtītājs skaidro, ka iepirkuma mērķis ir esošās Entrust TrustedX / RSE platformas CSC API funkcionalitātes iespējošana un integrācija ar EDIM, nevis jauna CSC API slāņa izstrāde.
Pasūtītājs ir izvērtējis iesniegto komentāru pie attiecīgās prasības un tehniskā specifikācija tiks precizēta, ņemot vērā piegādātāju apspriedē saņemtos komentārus.

	Iesniegtais priekšlikums:
Tehniskā specifikācijai nav nodrošināta atbilstība ARF, CEN EN 419241-1, CEN EN 419241-2, ETSI TS 119 431-1 v1.3.1, ETSI TS 119 432 v1.3.1. Tehniskajā specifikācijā trūkst prasību, ka risinājumā jānodrošina atbilstība SCAL 2 (paraksta atslēgas aktivizēšanas mehānisma līmenis). Bez SCAL 2 nav iespējams veikt kvalificētu parakstīšanu.
	Pasūtītājs ir izvērtējis pretendenta iesniegto priekšlikumu un informē, ka priekšlikums tiks ņemts vērā. Nolikuma tehniskā specifikācija tiks precizēta iekļaujot EIDAS regulas saistītos standartus, kas būtu piemērojami CSC API - 
· ETSI EN 319 401
· ETSI EN 319 411
· ESTI EN 319 421
· ETSI EN 319 102
· ETSI TS 119 312
· ETSI TS 119 432
· ETSI TS 119 431-1
· CEN EN 419241-1
· CEN EN 419241-2
· Saistošie ARF, tajā skaitā tie, kuru izstrāde tiks pabeigta, vai izstrādātās jaunākas versijas uz pakalpojuma ieviešanas brīdi. 
Papildus Pasūtītājs iekļaus prasībus, ka Pakalpojumam saskaņā ar CEN EN 419241-2 jāatbilst vismaz SCAL 2 (Signature Creation Application Level 2) līmenim.

	Iesniegtais priekšlikums:
Tehniskajā specifikācijā trūkst prasības vai atsauces uz obligātiem ETSI standartiem, kādi jāievēro, ieviešot CSC API un attālinātās parakstīšanas risinājumus. Nenodrošinot atbilstību tādiem standartiem, nav iespējams risinājumu sertificēt kvalificēta elektroniskā paraksta radīšanai.
	[bookmark: _@_E403829C95404065AB2414053E85F8C3Z]Pasūtītājs ir izvērtējis pretendenta iesniegto priekšlikumu un informē, ka priekšlikums tiks ņemts vērā. Nolikuma tehniskā specifikācija tiks precizēta iekļaujot obligātos  ETSI standartus kādi jāievēro, ieviešot CSC API un attālinātās parakstīšanas risinājumus.

	Iesniegtais priekšlikums:
Tehniskajā specifikācijā nav norādīta CSC API tā versija, kura jāievieš. Patlaban aktuālās versijas numurs ir v2.2.0.0. Izsludinot iepirkuma procedūru, ieteicams norādīt kārtējo versiju.
	Pasūtītājs ir izvērtējis pretendenta iesniegto priekšlikumu un piekrīt, ka tehniskajā specifikācijā nepieciešams precizēt CSC API specifikācijas versiju, lai nodrošinātu viennozīmīgu prasību interpretāciju un salīdzināmu piedāvājumu sagatavošanu.
Tehniskā specifikācija tiks precizēta, nosakot, ka par pamatu CSC API ieviešanai jāizmanto Cloud Signature Consortium API specifikācijas versija 2.2 (publicēta 2025. gada 6. novembrī);

	CSC-04: Risinājumam jāatbalsta Eiropas Digitālās identitātes (EDIM) maka  autorizācijas mehānismi, nodrošinot iespēju iedzīvotājiem parakstīt dokumentus, izmantojot digitālo maku.
Iesniegtais priekšlikums:
Tehniskajā specifikācijā (prasība Nr. CSC-04) noteikts, ka risinājumam jāatbalsta Eiropas Digitālās identitātes (EDIM) maka autorizācijas mehānismi. Ņemot vērā, ka attiecīgie protokoli jau ir definēti un pieņemti, ieteicams tehniskajā specifikācijā tos konkrēti norādīt.
	Pasūtītājs piekrīt, ka prasībā CSC-04 nepieciešams precizēt EDIM maka autorizācijas mehānismus.
Tehniskā specifikācija tiks precizēta, nosakot, ka risinājumā jānodrošina apliecinājumu verificēšanas komponente, kas CSC autorizācijas plūsmā darbojas kā uzticamā puse (relying party) un spēj pieprasīt, saņemt un pārbaudīt lietotāja identifikācijas apliecinājumu (PID).
Komponentei jāatbalsta OpenID for Verifiable Presentations (OID4VP) protokols atbilstoši EUDI Wallet ARF prasībām, kā arī jānodrošina apliecinājuma kriptogrāfiskā validācija, izdevēja uzticamības un derīguma pārbaude, kā arī identifikācijas datu sasaistīšana ar CSC API lietotāju un autorizējamo parakstīšanas darbību.

	CSC-01	: LVRTC Entrust TrustedX [JB1.1][AK1.2]platformā jāiespējo CSC API.
CSC-09: Piegādātājam jāizveido jauns “short-term” sertifikātu profils un jāpielāgo esošā LVRTC PKI sistēma šādu sertifikātu izdošanai.

Iesniegtais priekšlikums:
Ja piegādātājam jāveic esošas sistēmas konfigurēšana (prasības Nr. CSC-01 un CSC-09), iepirkuma procedūras dokumentos nepieciešams norādīt, kā ieinteresētajam piegādātājam iespējams iepazīties un analizēt LVRTC pārvaldībā esošo TrustedX un PKI platformas dokumentāciju.
	Pasūtītājs skaidro, ka TrustedX un PKI platformas dokumentācija ir ierobežotas pieejamības informācija, tādēļ tās pilna apjoma izsniegšana visiem ieinteresētajiem piegādātājiem nav paredzēta. Dokumentācija, kas nepieciešama darbu izpildei, tiks nodota iepirkuma uzvarētājam pēc līguma noslēgšanas, ievērojot konfidencialitātes un informācijas drošības prasības.

	Iesniegtais priekšlikums:
Tehniskajā specifikācijā nav definēti īstermiņa sertifikāti kā obligāti CSC un EU Digitālā maka ekosistēmā. Pasūtītājam būtu jāņem vērā infrastruktūras slodzes, parakstu validēšanas/derīguma un masveida parakstīšanas (50 + dokumenti) riskus.
	Pasūtītājs piekrīt, ka īstermiņa (short‑term) sertifikāti ir būtiska attālinātās parakstīšanas sastāvdaļa EDIM scenārijos un var radīt papildu prasības attiecībā uz infrastruktūras slodzi, parakstu validāciju un apstrādes apjomiem.
Vienlaikus Pasūtītājs precizē, ka CSC API tiks iespējots esošajā Entrust TrustedX / RSE platformā, savukārt īstermiņa sertifikāti tiks ieviesti esošās LVRTC PKI infrastruktūras ietvaros (t.sk. CSC‑09 prasībā), un atsevišķa prasība par to definēšanu kā obligātu netiek izdalīta.
Detalizētas veiktspējas vai apjoma prasības šī iepirkuma ietvaros netiek noteiktas.

	Iesniegtais priekšlikums:
Ieteicams ņemt vērā, ka tehniskajā specifikācijā noteiktā pakalpojuma nodrošināšanai Pasūtītājam pašam jāsertificē jauns uzticamības pakalpojums par attālināto parakstīšanu.
	Pasūtītājs ir izvērtējis pretendenta iesniegto priekšlikumu un ņem vērā, ka tehniskajā specifikācijā noteiktā pakalpojuma nodrošināšanai Pasūtītājam pašam jāsertificē jauns uzticamības pakalpojums par attālināto parakstīšanu, tā ir daļa no remote QES.

	Iesniegtais priekšlikums:
Ieteicams tehniskajā specifikācijā uzsvērti norādīt, ka CSC API jāievieš, negrozot un neietekmējot esošas citas saskarnes.
	Pasūtītājs ir izvērtējis pretendenta iesniegto priekšlikumu un informē, ka priekšlikums tiks ņemts vērā. Nolikuma tehniskā specifikācija tiks precizēta, norādot, ka CSC API jāievieš, negrozot un neietekmējot esošās saskarnes.

	Iesniegtais priekšlikums:
Ieteicams tehniskajā specifikācijā noteikt prasības risinājuma ātrdarbībai.
	Pasūtītājs piekrīt, ka risinājuma veiktspēja ir būtisks aspekts. Vienlaikus CSC API funkcionalitāte tiek realizēta esošajā Entrust TrustedX / RSE platformā un izmanto LVRTC PKI infrastruktūru, līdz ar to veiktspēja ir atkarīga no esošās infrastruktūras un tās konfigurācijas.
Atsevišķas prasības CSC API ātrdarbībai netiek definētas.

	Pretendents pēdējo 5 (piecu) gadu laikā (2021., 2022., 2023., 2024., 2025. un 2026. gadā līdz piedāvājumu iesniegšanas dienai) ir izstrādājis vismaz 1 (vienu)  komponenti vai moduli, vai programmatūru[LG5.1][KZ5.2],  kas saistīta ar uzlabotu XML, CMS vai PDF (XAdES, CAdES, PAdES) formāta elektronisko parakstu jebkādā atbilstības līmenī vai izmantojot saistīto paraksta konteineri (ASiC).

Iesniegtais priekšlikums:
Nolikuma 2.2. punktā noteikts, ka pretendentam jābūt izstrādes pieredzei ar PDF (XAdES, CAdES, PAdES) formātu. Pasūtītāja rīcībā esošais un tehniskajā specifikācijā noteiktais TrustedX risinājums jau pats nodrošina šīs prasības izpildi (apstrādā un atgriež attiecīgos elektroniskos parakstus), un iepirkuma līguma izpildē šāda specifiska izstrāde nav paredzama. Pasūtītājam jāvērtē, vai šādu pieredzes prasību tieši par specifisku izstrādi un PDF (XAdES, CAdES, PAdES) ir pamats izvirzīt pretendentiem.
	Pasūtītājs piekrīt pretendenta priekšlikumam un attiecīgā prasība no kvalifikācijas prasībām tiks svītrota.

	Pretendentam pēdējo 5 (piecu) gadu laikā (2021., 2022., 2023., 2024., 2025. un 2026. gadā līdz pieteikumu iesniegšanas dienai) ir pieredze  vismaz 3 (trīs) dažādos projektos, kur veikta integrācija ar SOAP, REST protokola starpsistēmu saskarnēm.  

Iesniegtais priekšlikums:
Nolikuma 2.3. punktā noteiks, ka pretendentam jābūt pieredzei projektā, kur veikta integrācija ar SOAP protokola starpsistēmu saskarni. SOAP protokols netiek izmantots CSC specifikācijā, un SOAP protokola lietošana iepirkuma līguma izpildē arī nav paredzama. Pasūtītāja jāvērtē, vai šādu pieredzes prasību ir pamats izvirzīt pretendentiem.
	Pasūtītājs piekrīt iesniegtajam priekšlikumam un prasība par pieredzi ar SOAP protokolu tiks izņemta.

	Pretendents pēdējo 5 (piecu)  gadu (2021., 2022., 2023., 2024., 2025. un 2026.gadā līdz pieteikumu iesniegšanas dienai) laikā ir izstrādājis vismaz 1 (vienu) integrāciju ar kvalificētu laika zīmogu izsniegšanas servisu (Time stamping authority – angļu val.), kas nodrošina kvalificētu laika zīmoga izsniegšanu.

Iesniegtais priekšlikums:
Nolikuma 2.4. punktā noteikts, ka pretendentam jābūt pieredzei integrācijas ar kvalificētu laika zīmogu izsniegšanas servisu izstrādē. Tehniskajā specifikācijā noteiktajam risinājumam pašam ir saskarne, kas nodrošina laika zīmogu izsniegšanu, un šāda izstrāde iepirkuma līguma izpildē nav paredzama. Pasūtītāja jāvērtē, vai šādu pieredzes prasību ir pamats izvirzīt pretendentiem.
	Pasūtītājs piekrīt iesniegtajam priekšlikumam. Attiecīgā prasība no kvalifikācijas prasībām tiks svītrota.

	Programmētājs, kurš atbilst visām turpmāk minētajām prasībām: 
Augstākā izglītība informācijas tehnoloģijas, datortehnikas, elektronikas, telekomunikācijas, datorvadības vai datorzinātnes jomā
Pēdējo 5 (piecu)  gadu (2021., 2022., 2023., 2024., 2025. un 2026.gadā līdz pieteikumu iesniegšanas dienai) kopumā (attiecībā uz pieredzi un summu) ir pieredze [LG11.1][ID11.2][KZ11.3] kvalificēto parakstu risinājumu izstrādes vai uzturēšanas projektos, kuru līgumcena nav mazāka par EUR 93 600 (deviņdesmit trīs tūkstoši seši simts euro), izmantojot šādas tehnoloģijas: JAVA, PostgreSQL, MicrosoftSQL[

Iesniegtais priekšlikums:
Nolikuma 3.5. punktā prasīta programmētāja pieredze kvalificēto parakstu risinājumu izstrādes vai uzturēšanas projektos ar Java, PostgreSQL  un Microsoft SQL tehnoloģijām. Aicinām paplašināt pieļaujamo tehnoloģiju loku ar .NET, Go un Oracle.
	Pasūtītājs nepiekrīt priekšlikumam paplašināt tehnoloģiju loku.
Prasība par pieredzi ar Java, PostgreSQL un Microsoft SQL ir noteikta, ņemot vērā LVRTC esošo tehnoloģisko vidi (Entrust TrustedX / RSE platformu un ar to saistīto PKI infrastruktūru).
Ņemot vērā, ka iepirkuma priekšmets ir esošās sistēmas konfigurēšana un integrācija, attiecīgā pieredze ar izmantotajām tehnoloģijām ir pamatota un samērīga.

	Iesniegtais priekšlikums:
No apspriedes dokumentācijas šobrīd nav secināms, ka iepirkumā būtu paredzēta tehniskā piedāvājuma kvalitātes salīdzinošā vērtēšana, jo tehniskajā specifikācijā noteiktās prasības ir definētas kā obligāti izpildāmas prasības bez atsevišķiem kvalitātes vai pieejas vērtēšanas kritērijiem. 
Ņemot vērā iepirkuma priekšmeta būtību, kas ietver CSC API izstrādi un integrāciju ar nacionālo EDIM infrastruktūru, PKI un HSM vidi, kā arī augstas drošības, pieejamības un atbilstības prasības eIDAS regulējumam, CSC specifikācijai un ETSI standartiem, Pretendenta ieskatā projekta sekmīgu realizāciju būtiski ietekmē ne tikai piedāvājuma cena, bet arī piedāvātā tehniskā risinājuma kvalitāte un ieviešanas pieeja.
Ņemot vērā minēto, aicinām izvērtēt iespēju piemērot saimnieciski visizdevīgākā piedāvājuma vērtēšanas modeli, kurā papildus cenai tiktu vērtēta arī tehniskā piedāvājuma kvalitāte, piemēram, biznesa procesu, arhitektūras un integrāciju pieejas apraksti, drošības un auditācijas procesu apraksti, kvalitātes nodrošināšanas un risku vadības pieeja, kā arī garantijas un uzturēšanas procesa organizācija, tādējādi nodrošinot pilnvērtīgāku piedāvātā risinājuma kvalitātes, drošības un ieviešanas risku izvērtēšanu.
	Pasūtītājs nepiekrīt priekšlikumam piemērot saimnieciski visizdevīgākā piedāvājuma vērtēšanas modeli.
Ņemot vērā, ka iepirkuma priekšmets paredz esošās LVRTC infrastruktūras (t.sk. Entrust TrustedX / RSE platformas un PKI vides) konfigurēšanu un integrāciju, nevis jauna risinājuma izstrādi, tehniskās prasības ir definētas kā obligātas un viennozīmīgas.
Līdz ar to piedāvājumu salīdzināmībai un procesa efektivitātei par piemērotāko šajā konkrētajā iepirkumā uzskatāms zemākās cenas princips, nodrošinot, ka visi pretendenti atbilst vienotām tehniskajām prasībām.

